b'\n_START_ARTICLE_\nAlle Sj\xc3\xa6les Dag\n_START_PARAGRAPH_\nAlle Sj\xc3\xa6les Dag er en romerskkatolsk h\xc3\xb8jtid og fejres den 2. november. Frem for alt fokuserer man p\xc3\xa5 de afd\xc3\xb8de sl\xc3\xa6gtninge. Dagen falder p\xc3\xa5 dagen efter allehelgensdag, hvor man fejrer helgener, som allerede er frelste. P\xc3\xa5 Alle Sj\xc3\xa6les Dag fokuserer man alts\xc3\xa5 p\xc3\xa5 dem som endnu ikke er frelste, p\xc3\xa5 dem som endnu ikke med sikkerhed befinder sig i himmerrigets herlighed. Dette h\xc3\xa6nger sammen med den romerskkatolske tro p\xc3\xa5 sk\xc3\xa6rsilden; at mennesker der er d\xc3\xb8de med troen p\xc3\xa5 Jesus beh\xc3\xb8ver et stadium af renselse inden de kan m\xc3\xb8de Gud i den bl\xc3\xa6ndende sk\xc3\xb8nhed i Paradis.'